Nord-Aurdal prestegjeld

Nord-Aurdal prestegjeld, inntil 1917 Nordre Aurdal prestegjeld, var et prestegjeld tilhørende Valdres prosti i Hamar bispedømme i Den norske kirke. Det omfattet Nordre Aurdal kommune i Oppland fylke, og hovedkirken var Aurdal kirke.

Nord-Aurdal prestegjeld og dets sogn er nå en del av Nord-Aurdal kirkelige fellesråd underlagt Valdres prosti.

Historikk 

Lundr sókn (norrønt) har sin opprinnelse fra kristningen av landet. 

Aurdal prestegjeld ble ved reskript 29.11.1805 og virkning fra samme dag, delt i Nordre og Søndre Aurdal prestegjeld. Nordre Aurdal prestegjeld skulle da bestå av Aurdal hovedsogn, samt Ulnes, Svenes og Skrautvål annekssogn.

Nordre Aurdal prestegjeld dannet grunnlaget for Nordre Aurdal formannskapsdistrikt opprettet i 1837.

I 1864 ble Nord-Etnedal (Thons sogn) utskilt fra Skrautvål som eget sogn.

Ved kgl. res. 21.12.1893 med virkning fra 1.1. 1894 ble Bruflat sogn i Sør-Aurdal prestegjeld og Nord-Etnedal sogn i Nord-Aurdal prestegjeld slått sammen til det nyopprettede Etnedal prestegjeld.

Ved kgl. res. 3. november 1917 ble navnet endret fra Nordre Aurdal til Nord-Aurdal prestegjeld.

Ved avviklingen bestod Nord-Aurdal prestegjeld av menighetene i Aurdal, Skrautvål, Svenes, Ulnes, Tisleidalen og Tingnes.

Fra 2004 ble prestegjeldet som administrativ enhet faset ut av Den norske kirke, og fra 2012 gikk det også ut av lovverket.

Referanser

Nord-Aurdals historie
Prestegjeld i Hamar bispedømme
Prestegjeld i Innlandet